
1. Cyflwyniad
Bwriad y portffolio yma yw cyflwyno strategaeth amlasiantaethol sy’n cefnogi angen ychwanegol penodol, a’r amrywiaeth o heriau sy’n gysylltiedig iddo. Yn ogystal, bydd y portffolio yn drafod ac yn cymharu gwahanol elfennau o’r strategaeth amlasiantaethol, ac yn pwysleisio ei phwysigrwydd wrth gynllunio person canolog. Yn fanylach, ystyr amlasiantaethol yw gweithwyr gwahanol o asiantaethau gwahanol yn ymuno gyda’i gilydd, gyda’r amcan o ddeall a cheisio datrys neu leihau problem, ac i ddiogelu unigolion rhag bod dan anfantais. Gefnogwyd hyn gan Sidebotham et al (2016, dyfynnwyd yn NSPCC, 2019) pan ddywed, mae gweithio amlasiantaethol yn allweddol i ddiogelu ac amddiffyn plant yn effeithiol. Ar ben hynny, mae gweithio’n amlasiantaethol yn ffordd effeithiol o gefnogi plant a theuluoedd ag anghenion ychwanegol, ac yn helpu sicrhau gwelliannau gwirioneddol yn eu deilliannau bywyd (Every Child Matters, 2005). Pwysleisia hyn, bydd strategaeth amlasiantaethol yn sicrhau mynediad rhwydd i blant a theuluoedd, i amrywiaeth o wasanaethau cefnogol sy’n berthnasol iddyn nhw. Er hyn, er mwyn i’r strategaeth bod yn effeithiol, mae'n hanfodol i’r ymarferwyr gweithio gyda'i gilydd i gael trosolwg llawn o sefyllfa’r plentyn, a bod ganddynt ddull cyd-gysylltiedig o gefnogi (NSPCC, 2019). Awgryma hyn, bod cynnwys a chefnogi'r teulu yn ogystal â’r plentyn, yn rhan allweddol o wasanaeth amlasiantaethol effeithiol, a sicrhau awyrgylch gynhwysol i’r gwasanaeth.

Ymhellach, amcan arall o’r portffolio bydd i drafod a phwysleisio pwysigrwydd cynllunio person canolog, ac ystyried pa ddylanwad mae’n cael ar ddatblygiad person cyfan. Yn ôl Holburn a Vietze (2002, t. 24), tyfodd cynllunio sy'n canolbwyntio ar yr unigolyn o bryder angerddol i gefnogi pobl ag anableddau datblygiadol, i ddarganfod a chyfrannu eu doniau. Pwysleisia, bod cynllunio person canolog yw’r symudiad o wahanu a rheolaeth, i’r profiad o gyfranogiad. Yn debyg i’r datgan hwnnw, dywed O’Brien a O’Brien (2000, t. 20), bod cynllunio person canolog yn golygu chwilio'n ymwybodol am gategorïau newydd, i ddeall profiad pobl ag anableddau datblygiadol, a gweithio gyda nhw a'u cynghreiriaid i newid y profiad hwnnw er gwell. Bwriad y math yma o gynllunio felly yw rhoi plant a phobl ifanc yng nghanol y cynllunio a phenderfyniadau, sy’n effeithio arnyn nhw. Yn ganlyniad, pan fydd plant yn cymryd rhan yn ystyrlon, gall hyn newid eu hagwedd, eu hymddygiad a'u dysgu, a'u gwneud yn bartneriaid gweithredol sy'n gweithio gydag oedolion i sicrhau newid (Sutcliffe a Birney, 2015).

Er hyn, cyn bod gwasanaethau yn medru cynllunio person canolog, a rhoi’r strategaethau ar waith, mae’n holl bwysig bod gwerthoedd yr holl ymarferwyr yn dda ac yn foesol gywir. Y rheswm am hyn, yw oherwydd mae ein penderfyniadau yn adlewyrchiad o'n gwerthoedd a'n credoau (Barrett Values Centre, dd). Felly, mae cael gwerthoedd da yn holl bwysig pan gyda bwriad o adael dylanwad positif ar unigolyn eraill. O ran gwerthoedd cynllunio person canolog, enghreifftiau da o rain byddai ymarferwr yn medru cefnogi plentyn i ddatblygu yn ystod ei phrofiad o’r gwasanaeth yw:
· Presenoldeb cymunedol;
· Dewis / rheolaeth;
· Cymhwysedd;
· Enw da / parch;
· Perthnasau.
 (Mercer, 2003).

I gyfiawnhau pwysigrwydd y grŵp yma o werthoedd, byddent yn sicrhau bod ymarferwyr y gwasanaeth wedi canolbwyntio ar y plentyn fel unigolyn, a sicrhau ffocws clir arno ef neu hi. Yn ogystal, trwy gael gwerthoedd o gymhwysedd a dewis yn benodol, bydd y plentyn yn cael ymdeimlad o berthyn trwy gymryd rhan yn y cynllunio, yn galluogi'r plentyn i wneud penderfyniadau a datrys problemau dros ei hun. Ymhellach, mae cynllunio person canolog yn edrych ar bethau o safbwynt y plentyn, sy’n pwysleisio bod y dull yma yn parchu’r plentyn a’i dymuniadau yn llwyr, ac yn rhoi nhw’n blaen llaw i’r cynllunio o’r cychwyn.

Yn seiliedig ar ymchwil i mewn i’r amrywiaeth o anghenion ychwanegol gall plentyn gael, megis awtistiaeth, parlys yr ymennydd, dyslecsia, anabledd corfforol, anawsterau emosiynol ac ymddygiadol, nam synhwyrol, neu, nam iaith a lleferydd, yr un bydd yn cael ei ffocysu arno yn y portffolio yma bydd anabledd corfforol. Yn fanylach, bydd y portffolio yn ffocysu ar blentyn ag anabledd corfforol a gorfod bod mewn cadair olwyn yn barhaol, sy’n dioddef o deimlo’n ynysig ac unig o fewn ei chymdeithas ysgol. I gefnogi hyn, yn ôl Mentally Healthy Schools (2018), ‘having a disability might also place limits on learning and restrict what children can do and how much they can join in activities’. Pwysleisia, bod plentyn ag anabledd corfforol yn medru wynebu amrywiaeth o heriau yn ddyddiol, ac yn gallu cael effeithio negyddol ar ei ddatblygiad gwybyddol, emosiynol, a chymdeithasol. Yn gytûn â’r datganiadau hwnnw, dywed Great Schools Staff (2009), ‘kids with learning difficulties who experience loneliness … often have real social difficulties, which can result in a poor social network, low social status, and rejection by other kids’. Awgryma hyn, bod angen mawr ar blant ag anabledd corfforol i dderbyn cefnogaeth well, er mwyn taclo’r problemau hyn rhag parhau, a sicrhau eu bod yn teimlo’n fwy cynhwysol yn eu cymunedau.

Y strategaeth amlasiantaethol ddewisol bydd yn cael ei thrafod yw Tîm amlasiantaethol, a’r model person canolog bydd yn cael ei thrafod hefyd yw Cynllunio Dyfodol Personol. Ymhellach yn y portffolio, bydd y rhesymau dros y dewisiadau hyn, yn ogystal â thystiolaeth paham maen nhw yw’r dulliau mwyaf addas ar gyfer plentyn ag anabledd corfforol. I grynhoi, elfennau gwahanol y portffolio bydd, buddiannau a heriau gweithio amlasiantaethol, cefndir Tîm amlasiantaethol, deddfau a pholisïau cefnogol, a modelau damcaniaethol. Ar ben hynny, bydd trosolwg o ba asiantaethau sy’n rhan o’r Tîm asiantaethol, ac esboniad o rolau a chyfrifoldebau’r gwahanol asiantaethau’r gwasanaeth. Yn olaf, bydd rhannau diwethaf y portffolio yn drafod y dull cynllunio person canolog dewisol, ac yn tynnu casgliadau a chanfyddiadau at ei gilydd ynghylch pwysigrwydd gweithio amlasiantaethol a chynllunio person canolog.	


















2. Dadansoddiad o ddiffiniadau o weithio amlasiantaethol
I drafod y term gweithio amlasiantaethol yn fanylach, dywed Early Years Careers (2015), ystyr cefnogaeth amlasiantaethol, yw pan fydd amrywiaeth o weithwyr proffesiynol i gyd yn ffurfio tîm o amgylch y plentyn, i gynnig yr holl gefnogaeth angenrheidiol. Enghraifft o hyn, yw bod gwasanaethau cymdeithasol, asiantaethau addysg, neu asiantaethau iechyd, yn dod gweithio gyda'i gilydd, er mwyn cynnig ystod eang o gefnogaeth i unigolyn a’i anghenion. I gefnogi’r diffiniadau hyn o weithio’n amlasiantaethol, yn ôl Children’s Workforce Development Council (2008), mae gweithio amlasiantaethol yn galluogi gwahanol wasanaethau i ymuno, er mwyn atal problemau rhag digwydd yn y lle cyntaf. Pwysleisia, yn debyg i ddiffiniad Early Years Careers (2015), bod gweithio amlasiantaethol yn golygu undeb o asiantaethau, sy’n gweithio’n effeithiol gyda'i gilydd, i gefnogi unigolion a theuluoedd ag anghenion ychwanegol, a helpu sicrhau deilliannau gwell (Children’s Workforce Development Council (2008).

Yn debyg i’r term a drafodwyd, terminoleg arall sy’n golygu’r un peth â hwnnw, yw gweithio amlddisgyblaethol. Yn ôl Social Care Institute for Excellence (2018), ‘Multidisciplinary teams (MDTs) are the mechanism for organising and coordinating health and care services to meet the needs of individuals with complex care needs’. Pwysleisia, bod gweithio amlddisgyblaethol yn golygu grŵp o wasanaethau gwahanol o fewn yr un maes pwnc, yn gweithio gyda'i gilydd i gael dealltwriaeth well o anghenion yr unigolyn. Ar ben hynny, maent yn gweithio gyda'i gilydd i sicrhau’r ddarpariaeth fwyaf addas i’r unigolyn, a gwella’r siawns o ddeilliannau llwyddiannus. Gefnogwyd hyn ymhellach gan NHS Sheffield (2018, dyfynnwyd yn Cordis Bright, 2018, t. 1) pan ddywed, ystyr Timau amlddisgyblaethol yw, dimau o weithwyr proffesiynol o wahanol ddisgyblaethau mewn gwasanaethau sylfaenol, cymunedol, gofal cymdeithasol ac iechyd meddwl, sy'n gweithio gyda'i gilydd i gynllunio gofal claf.

I gyfiawnhau’r diffiniadau gwahanol, mae’n amlwg bod y ddwy derminoleg yn debyg iawn i’w gilydd, o ran bod gwasanaethau yn dod at ei gilydd, i ddarparu cefnogaeth fwy effeithiol i berson. Cafwyd hyn ei gefnogi gan NHS England (2014), pan datgan, mae gweithio amlddisgyblaethol ac amlasiantaethol yn gynnwys defnyddio gwybodaeth, sgiliau ac arfer gorau yn briodol o sawl disgyblaeth, ac ar draws ffiniau darparwyr gwasanaeth i ailddiffinio, ail-gwmpasu, ac ail-lunio materion cyflenwi iechyd a gofal cymdeithasol, a chyrraedd atebion yn seiliedig ar well dealltwriaeth ar y cyd o angen neu anghenion cymhleth cleifion. Awgryma hyn, bod yna lawer o bwysigrwydd i weithio cydweithredol, o ran cwrdd ag anghenion unigolyn, a sicrhau ei bod yn teimlo wedi’i gefnogi. I grynhoi, trwy weithio gyda'i gilydd, gall sefydliadau gwasanaeth cyhoeddus sicrhau gwerth a chanlyniadau, a fyddai'n anodd neu'n amhosibl cyflawni trwy weithio’n unigol (Improvement and Development Agency, 2008). Y rheswm am hyn, yw oherwydd bydd yr asiantaethau ac awdurdodau gwahanol yn medru cyfuno adnoddau, arbenigedd a syniadau, er mwyn sicrhau deilliannau gwell i’r unigolyn, ei theulu, a’r gwasanaethau.

Yn yr un modd, term pwysig arall bydd yn ei defnyddio’n aml yn y portffolio hwn, yw Cynllunio Person Ganolog. Yn ôl Mount a Zwernik (1988, dyfynwyd yn PACER, 2019), ‘a person centered plan can help those involved with the focus person, see the total person, recognize his or her desires and interests, and discover completely new ways of thinking about the future of the person’. Awgryma hyn, bod y math hwn o gynllunio yn rhoi’r dioddefwr a’i ddymuniadau yng nghanol y cynllunio, yn lle canolbwyntio yn unig ar angen ychwanegol neu anabledd yr unigolyn. I gefnogi hyn pellach, datgan tebyg yw gan EduCare (2017), mae'r dull hwn yn canolbwyntio ar anghenion cyfannol yr unigolyn, ac nid y gwasanaeth. Yn ogystal, nodwyd mai’n cylchdroi o amgylch pawb sy'n ymwneud â gwneud eu gorau i gyflawni dymuniadau'r unigolyn. Pwysleisia, bod cynllunio person canolog yn ddull cynhwysol iawn, a fydd yn allweddol cynnwys o fewn y strategaeth amlasiantaethol, er budd y plentyn, ei theulu, a’r gwasanaeth.
















3. Manteision a heriau gweithio amlasiantaethol
Dangoswyd ymchwil, bod yna lawer o bwysigrwydd i weithio’n amlasiantaethol, oherwydd mae’n gwella effeithlonrwydd ac ansawdd darpariaeth gwasanaeth. I gefnogi hyn, yn ôl WJEC (2019), mae gweithio amlasiantaethol yn hanfodol, oherwydd mae’n sicrhau bod adnoddau'n cael eu rhannu, a hefyd yn dod â sefydliadau ar wahân ynghyd, fel y gallant elwa o arbenigedd cyfun a rhannu pŵer. Yn ogystal, dangoswyd prosiect ymchwil gan Harris a Allen (2010), bod gweithio amlasiantaethol, pan oedd yn fwyaf effeithiol, yn diwallu ystod eang o anghenion pobl ifanc, ac yn cael effaith gadarnhaol ar ganlyniadau addysgol, yn ogystal ag agweddau mwy cyffredinol o lesiant. Pwysleisia hyn, bod gweithio amlasiantaethol yn darparu amrywiaeth o fuddiannau i blant, bobl ifanc, a theuluoedd, oherwydd mae e’n sicrhau eu bod nhw’n derbyn cefnogaeth wedi'i theilwra yn y ffordd fwyaf effeithlon. Enghreifftiau o fanteision sy’n codi trwy weithio’n amlasiantaethol, yw mynediad mwy haws a chyflymach i wasanaethau neu arbenigedd ar gyfer unigolyn (Department for Education, 2012). Ar ben hynny, datgan Fox a Butler (2004, dyfynnwyd yn Atkinson, Jones a Lamont, 2007), bod gweithio’n amlasiantaethol yn sicrhau potensial gwell ar gyfer arloesi a deilliannau gwell, ac yn meithrin gallu i ddatrys problemau polisi. Golyga hyn, bydd strategaeth amlasiantaethol yn medru darparu fforwm i gyfnewid syniadau a phrofiad, ac i nodi datrysiadau gwasanaeth arloesol.

Ymhellach, o ran y plentyn a’i theulu yn fwy penodol, mae gweithio amlasiantaethol yn sicrhau awyrgylch cynhwysol iddynt. I gefnogi hyn, yn ôl Department for Education (2012), mae’r ffordd hyn o weithio yn mynd i'r afael yn fwy priodol ag anghenion plant, pobl ifanc a theuluoedd, yn ganlyniad, yn well cefnogaeth i rieni o ddelio efo anghenion eu plant. Awgryma hyn, bydd cryfhau perthnasoedd ac adeiladu ymddiriedaeth ymhlith pawb sy'n gysylltiedig, yn sicrhau canlyniadau a deilliannau gwell i’r amlasiantaeth. 

Ar y llaw arall, mae yna rhai rhwystrau yn codi wrth weithio’n amlasiantaethol, megis rhwystrau agweddol, amgylcheddol, a sefydliadol. Her amlwg gall codi, yw bod gwahanol swyddogaethau, diwylliannau ac arferion craidd rhwng yr asiantaethau yn gwrthdaro. I gefnogi hyn, dywed Atkinson et al (2002), gall hen agweddau a gweithdrefnau, neu wahanol bolisïau, datblygu i fod yn broblemau heriol rhwng asiantaethau. Awgryma, enghreifftiau o’r problemau heriol hyn gall codi, yw anghytundeb beth yw’r gefnogaeth gywir ar gyfer y dioddefwyr, neu fod ganddynt ddisgwyliadau gwahanol. Yn ogystal, rhwystr arall gall codi yw cyfathrebu gwael, neu ddiffyg eglurder o ran llinellau awdurdod a gwneud penderfyniadau. Gefnogwyd hyn gan Home Office (2013, t. 6), datgan enghraifft o her o weithio’n amlasiantaethol yw camddealltwriaeth wrth rannu gwybodaeth. Yn debyg i hyn, yn ôl Cheminals (2008, t. 27), gall deall iaith a phrotocolau proffesiynol ei gilydd bod yn heriol o fewn grŵp amlasiantaethol. Pwysleisia, bod iaith a dulliau gweithio amrywiol bob asiantaeth wahanol yn medru achosi dryswch rhwng asiantaethau. Yn ganlyniad, gall arwain hefyd at broblemau perthnasau rhwng asiantaethau, a lleihau effeithiolrwydd ac effeithlonrwydd y gwasanaeth.

I grynhoi’r amrywiaeth o fuddiannau a rhwystrau, awgryma’r datganiadau bod cynyddu effeithlonrwydd ac effeithiolrwydd y modd y darperir gwasanaethau yn hanfodol, er lles yr asiantaethau a’r dioddefwyr. Ar ben hynny, dangoswyd yr ymchwil bod angen i oresgyn unrhyw heriau sy’n codi, i sicrhau safon uchel o gefnogaeth i’r rhieni a gwarchodwyr, yn ogystal â’r unigolion â ffocws ag anghenion ychwanegol.




















4. Cefndir y gwasanaeth
Bydd rhan yma o’r portffolio yn drafod cefndir y gwasanaeth dewiswyd yn fanylach, sef Tîm amlasiantaethol, gan gynnwys persbectif deddfwriaethol. I gyfiawnhau, lle byddai panel amlasiantaethol yn golygu bod ymarferwyr yn parhau i fod yn gyflogedig gan eu hasiantaeth gartref, Tîm amlasiantaethol yw’r gwrthwyneb i hyn. Yn ôl Every Child Matters (2005), mae Tîm amlasiantaethol yn:
· ‘A more formal configuration than a panel, with practitioners seconded or recruited into the team;
· Team has a leader and works to a common purpose and common goals;
· Scope to engage in work with universal services and at a range of levels - not just with individual children and young people, but also small group, family and whole school work’.

Awgryma’r ffurf hyn o weithio’n amlasiantaethol, bod gwasanaeth sydd gydag arweinydd tîm penodol, yn rhannu canolfan, a gyda nifer o lefelau o weithio, yn medru darparu teimlad o hunaniaeth tîm i’r ymarferwyr. Enghreifftiau o Dimau amlasiantaethol yw Timau Cymorth Ymddygiad ac Addysg, Timau Plant Anabl, neu Dimau Troseddu Ieuenctid. Yn fanylach, Tîm amlasiantaethiol yw cydweithrediad o asiantaethau, yn ganlyniad, buddiannau sy’n dod o’r proses, yw bod nhw’n medru cyfnewid gwybodaeth, newid gweithgareddau, rhannu adnoddau, a gwella gallu ei gilydd er budd y ddwy ochr a chreu pwrpas cyffredin trwy rannu risgiau, cyfrifoldebau a gwobrau (Himmelman, 1992, dyfynnwyd yn Lughadha, 2016, t. 9). Pwysleisia hyn, bod cydweithio a chyfathrebu da yn elfennau allweddol, o greu a datblygu Tîm amlasiantaethol effeithiol, sy’n mynd i wneud gwahaniaeth i fywydau pobl. Yn ogystal, datgan Cheminals (2008, t. 26), bod Tîm amlasiantaethol yn helpu i adeiladu consensws, cryfhau llais partneriaeth, ac yn chwalu ffiniau proffesiynol ac agweddau plwyfol.

Er hyn, dangoswyd ymchwil bod yna heriau o weithio fel Tîm amlasiantaethol, megis, gall penodi fod yn heriol, darparu amser ac adnoddau ar gyfer adeiladu tîm, neu gall creu perthnasau da bod yn rhwystredig oherwydd agweddau gwahanol. Gefnogwyd gan Brown (dd), pan datgan bod gwaith tîm hefyd yn medru cael ei ddylanwadu gan ffactorau cyd-destunol, megis pwysau amser, risg ac ansicrwydd. I grynhoi, y prif heriau ymarferol i Dîm amlasiantaethol yw, ‘ensuring that children’s services locally are coherent in design and delivery, have good coordination, effective joint working between and across sectors and agencies, and have smooth transitions and partnership with children, young people and families’ (Athro Aynsley-Green, 2004, dyfynnwyd yn Eracleous a Davidson, 2009). Pwysleisia, bod angen goresgyn y rhwystrau hyn, er mwyn sicrhau cefnogaeth ar y cyd effeithiol, a darparu gwaith ymyrraeth gynnar ac ataliol dylanwadol. 

Ar y llaw arall, budd pwysig o Dîm amlasiantaethol yw gellir cymhwyso cynllunio person canolog i’r model hwn. Y rheswm am hyn, yw oherwydd mae gweithio amlasiantaethol yn derm generig, ac yn cymryd gwahanol ffurfiau yn lleol, megis, tîm o amgylch y plentyn (TAP), neu dîm o amgylch y teulu (TAT). O ran yr angen penodol sy’n cael ei targedi yn y strategaeth amlasiantaethol hon, bydd tîm o amgylch y plentyn yn fwyaf addas, oherwydd mai plentyn anabl sy’n cael ei ffocysu arno. Yn ôl Islands Safeguarding Children Partnership (2016), mae Tîm o Amgylch y Plentyn (TAP) ar gyfer plant a theuluoedd, sydd efallai angen ychydig o gefnogaeth ychwanegol gan weithwyr proffesiynol er mwyn cyflawni safonau iechyd, addysg, datblygiad, neu les disgwyliedig. I esbonio ymhellach, nodwyd, mae TAC yn grŵp o bobl sy’n gynnwys y plentyn, aelodau'r teulu, a gweithwyr proffesiynol, a fydd yn gweithio gyda'i gilydd i gefnogi'r plentyn a'r teulu. Datgan tebyg i hyn, yw gan Children’s Workforce Development Council (CWDC) (2009), dywed seilir y model TAP ar yr ethos fod gweithlu hyblyg yn angenrheidiol, os yw gwasanaethau plant yn mynd i gwrdd ag anghenion gwahanol iawn bob plentyn a pherson ifanc. Ar ben hynny, yn ôl ymchwil, cefndir cyfreithiol TAP yw Fframwaith Asesiad Cyffredin o Ddeddf Plant 2004 (Cymru), yn ogystal, yn gysylltiedig ag agenda Every Child Matters (Lloegr).

Awgryma hyn, bod TAC yn darparu nifer o fuddiannau i bawb sy’n gysylltiedig, er enghraifft, cymorth i gadw’r ffocws ar y person ifanc, trwy gydweithio a chyfathrebu da rhwng y plentyn, rhieni, ac ymarferwyr. Yn ogystal, bydd y cydweithrediad hwn yn sicrhau bod barn pawb yn cael eu clywed ac ystyried, a chreu amgylchedd parchus, cynhwysol i’r gwasanaeth. Gefnogwyd hyn Oliver, Mooney a Statham (2010), datgan manteision o TAP yw lefel gyson a chydlynes o gefnogaeth, gwell atebolrwydd a thryloywder, mwy o eglurder ynglŷn â rolau a phrosesau. Pwysleisia, bod TAC yn ddull mwy rhagweithiol o gwrdd ag anghenion a hawliau'r dioddefwyr, ac yn gynnig mwy o gyfleoedd ar gyfer sicrhau deilliannau gwell i unigolion.

Er hyn, mae’n amlwg bod rhai heriau yn godi ar gyfer tîm sy’n dewis gweithio o amgylch y plentyn. I gefnogi hyn, yn ôl Children’s Workforce Development Council (2010), enghreifftiau o’r heriau hyn yw:
· ‘Balancing potentially different objectives and priorities between the TAC members and your home agency;
· Working with people from different cultures, even though you may not have much time to develop as a team;
· Working in different ways, and to different standards, than in your home agency;

Yn dilyn yr heriau hyn, gall arwain at heriau pellach ar gyfer y plentyn, rhieni, a theuluoedd, megis, dim cynnwys y rheini digon, neu fod y proses yn teimlo’n rhy ffurfiol iddynt. Ymhellach, dangoswyd yr heriau hyn pwysigrwydd cynnwys y plant a’r teulu, yn ogystal â, sicrhau bod nhw’n cael y cyfleoedd i wneud dewisiadau a chael rheolaeth dros y pethau sy’n cael effaith arnynt. Mewn perthynas â hyn, yw Model o Gyfranogiad Dinesydd Arnstein, sef model a gyflwynir fel “ysgol”, gyda phob gris esgynnol yn cynrychioli lefelau cynyddol, o asiantaeth, rheolaeth, a phŵer dinasyddion (Organizing Engagement, 2021). Yn ogystal i’r wyth “rhediad” o gyfranogiad, mae Arnstein yn cynnwys continwwm disgrifiadol o bŵer cyfranogol, sy'n symud o beidio â chyfranogi (dim pŵer), i raddau o symbolaeth (pŵer ffug), ac i raddau cyfranogiad dinasyddion (pŵer gwirioneddol) (Organizing Engagement, 2021). I gefnogi hyn, dyma ddiagram o’r model, sy’n dangos strwythur y model, ac elfennau gwahanol y lefelau o gyfranogiad, o fod heb bŵer ar waelod yr “ysgol”, i fynnu at gael pŵer gwirioneddol ar ben yr “ysgol”:

(The Open University, 2020).

Dangoswyd y model hwn, bod angen i unigolyn derbyn yr wyth elfen wahanol, er mwyn iddo ef neu hi medru gweithredu ar rain, a datblygu lefel uchel o rymuso i gyfrannu’n effeithiol. Yn ogystal, mae cyfranogiad effeithiol yn darparu buddion i bawb sy’n cymryd rhan, megis, galluogi unigolion i ddatblygu’n aelodau mwy cymwys a hyderus o gymdeithas, ac yn gwella trefniadaeth a gweithrediad cymunedau (Hart, 1992, t. 34).

Ymhellach, nodau'r Tîm amlasiantaethol, bydd sicrhau bod yr unigolyn a’i anghenion ychwanegol yng nghanol y broses gefnogi, a darparu amrywiaeth o gyfleoedd iddo, i gyfrannu a rhannu ei barn a dymuniadau’n gyson. I fyfyrio ar hyn, model perthnasol arall a fydd yn bwysig ymgorffori o fewn y strategaeth amlasiantaethol, yw’r Model Cymdeithasol o Anabledd. Yn ôl Crow (1996), mae’r model yn pwysleisio y dylai pobl gydag anableddau deimlo’n bositif ac yn falch am eu hunain, ac yn gallu byw bywyd llawn a gwerth-chweil. Yn ogystal, mae’r model yn gwrthod y model meddygol, ac yn adeiladu ar y model cymdeithasol. Yn ôl ymchwil, mae’r Model Cymdeithasol o Anabledd yn dathlu gwahaniaeth yng nghyd-destun anabledd, hil, rhyw, oed, dosbarth cymdeithasol, a rhywioldeb, ac felly yn addas iawn ar gyfer cefnogi'r strategaeth amlasiantaethol. Gefnogwyd hyn gan Glazzard et al (2015, t. 35) pan dywed, ‘it views diversity as a positive, enriching, energising and fulfilling force in people’s lives’.

O ran y Model Cymdeithasol, yn syml, symudodd y pwyslais i chwilio am gapasiti yn y person, ac ymhlith teulu a ffrindiau, cymuned a gweithwyr gwasanaeth y person (O'Brien a O'Brien, 2000, t. 20). Yn ganlyniad, datblygodd y Model Cymdeithasol o Anabledd o’r Model Cymdeithasol, ond i ffocysu yn fanylach ar unigolion ag anableddau. Y rhesymau felly yn erbyn y Model Meddygol yw, roedd pobl anabl yn cael eu diffinio gan eu cyflwr, ac yn ganlyniad, roedd yn tynnu pŵer oddi ar ac eithrio unigolion. Yn ôl Anabledd Cymru (2017), cred y Model Meddygol oedd bod pobl anabl nad ydyn nhw’n ymuno â chymdeithas, yn cael ei ystyried o ganlyniad uniongyrchol i nam, ac nid o ganlyniad i nodweddion o’n cymdeithas y gellir eu newid. Awgryma hyn, nad oedd y model hwn yn fuddiol i lesiant pobl a’u hawliau dynol, a ddim yn ddull cynhwysol. Ar ben hynny, roedd pobl broffesiynol a theuluoedd oedd yn gwneud penderfyniadau ar ran pobl ag anableddau, megis:
· Beth oedd i frecwast;
· Pa driniaeth feddygol oedd yn berthnasol;
· Ble a sut i fyw.
 (Mercer, 2003).

Awgryma hyn, trwy eithrio unigolion rhag gweithgareddau a chyfleoedd, byddai’r dioddefwyr hwnnw yn datblygu teimladau gorthrymol. O ran bwriad y strategaeth amlasiantaethol, bydd e’n allweddol i’r tîm amlasiantaethol cynllunio’n ofalus, a chyflawni arferion gwrth-ormesol, rhag dilyn nodweddion hen y Model Meddygol. Gefnogwyd hyn gan Dalrymple a Burke (1995, t. 15) pan ddywed, mae ymarfer gwrth-ormesol yn ymwneud â gweithio gyda phobl sydd ag anghenion, drwy sicrhau eu bod nhw’n cael eu cynnwys a’u hwyluso yn y datblygiad o wasanaethau a rheolir. Nodwyd hefyd, mae adnabod anghydbwysedd mewn pŵer, a gweithio tuag at hyrwyddo newid, yn arwain at ymarfer gwrth-ormesol, sy’n ddulliau allweddol gynnwys yn y strategaeth amlasiantaethol.

Yn olaf, un model damcaniaethol arall sy’n gysylltiedig i nodau ac amcanion y strategaeth amlasiantaethol, yw Model Thompson (1992) o Anghydraddoldebau a gwahaniaethau. I gefnogi hyn, dyma ddiagram sy’n arddangos y gwahanol lefelau mae camwahaniaethu yn digwydd:

(Laird, 2008).

Dangoswyd y model hwn, dydy gorthrwm ddim yn deillio o weithrediadau unigol, ond mae hefyd yn bresennol o fewn strwythurau a rhwydweithiau diwylliannol a chymdeithasol (Thompson, 2006). Datgan yn gytûn â hyn yw gan The British Association of Social Workers (dd), pan dywed ‘it recognises that discrimination is not just an individual issue, but is also present within cultural and social structures and networks’. Ar ben hynny, mae’r model hyn yn debyg iawn i Theori Systemau Ecolegol Bronfenbrenner, o ran ystyried ac asesu sut mae amrywiaeth o agweddau bywyd yn cael effaith ar blentyn, ac ar ei gilydd. Gefnogwyd hyn gan (Bartlett a Burton, 2016, t. 266) pan ddywed:

‘.. his theory helps explain the interconnectedness of environmental factors which impact on a child’s learning, illustrating, for example, the effect of the interplay between a child’s health, the state of the parents’ relationship, and a decision at national level to make budgetary cuts in education or social services’.

Er mwyn gefnogi'r tebygrwydd rhwng y ddau fodel, dyma ddiagram o theori Bronfenbrenner, sy’n dangos lefelau gwahanol y grwpiau o ddylanwadau:

[image: ../../bronfenbrenner-01.png]
(The Psychology Notes Headquarters, 2021).

I gyfiawnhau, bydd y modelau a thrafodwyd yn allweddol i weithredu o fewn nodau a swyddogaethau’r Tîm amlasiantaethol, er mwyn cwrdd â hawliau'r plentyn. Yn ogystal, i ddarparu gwasanaeth effeithiol, sy’n adlewyrchu amgylchedd cynhwysol a diogel ar gyfer y plentyn a’i theulu.



















5. Trosolwg partner amlasiantaethol
Nesaf bydd trafodaeth a throsolwg o ba asiantaethau sy’n rhan o’r Tîm amlasiantaethol, gan gynnwys cysylltiadau i ddeddfwriaeth a pholisi. Yn ôl ymchwil, Cymru oedd gwlad gynta’r Deyrnas Unedig (DU) i apwyntio Comisiynydd Plant, yn ogystal, gwlad gyntaf y byd i ddeddfu ar chwarae. Yn ddatblygiad o hyn, daeth y wlad gyntaf yn y DU i osod Confensiwn y Cenhedloedd Unedig ar Hawliau Plant i gyfraith (CCUHP). Golyga hyn, bod gan blant a phobl ifanc 42 hawl dan y CCUHP, sy’n cynnwys y pethau mae angen ar blant i dyfu’n hapus, yn iach, ac yn ddiogel (Comisiynydd Plant Cymru, 2021).

Er hyn, Cymru yw un o’r graddau uchaf o dlodi plant yn y DU, yn ogystal, mae canlyniadau ar gyfer plant a phobl ifanc bregus ddim yn adlewyrchu ein hymrwymiad i hawliau plant. I gefnogi hyn, yn ôl Adroddiad Blynyddol 2019-20 o’r sefyllfa gyfredol yng Nghymru gan Sally Holland, sef Comisiynydd Plant Cymru:

“Yn awr, yn fwy nag erioed, mae gen i deimlad gwirioneddol o ddyletswydd i sicrhau ein bod ni’n dod yn llais i’r di-lais, ac yn sicrhau bod amddiffyn hawliau pob plentyn yn ganolog i bob penderfyniad gan ein Llywodraeth, a’n gwasanaethau cyhoeddus”.

(Holland, 2020).

Dangoswyd yr adroddiad bod cael gwerthoedd da yn allweddol er mwyn gwneud gwahaniaeth da i fywydau plant. Y rheswm am hyn, fel y nodwyd ar ddechrau’r portffolio yn yr adran cefndir, ein gwerthoedd sy’n gyrru ein gweithredoedd a phenderfyniadau. Ar ben hynn, awgryma bod angen i asiantaethau sicrhau bod llais y dioddefwr yn cael ei chlywed, yn ogystal â gwneud yn siŵr bod gwerthoedd pawb yn gywir, i gefnogi’r unigolyn yn effeithiol.

Yn debyg i hyn, mae’r polisi Y Ffordd Gywir: Dull Gweithredu seiliedig ar Hawliau Plant i Addysg yng Nghymru, yn ffocysu ar gwrdd â hawliau plant, ac yn ceisio sicrhau bod llais y plentyn yn cael ei chlywed hefyd. Datgan y polisi, mae Dull Gweithredu seiliedig ar Hawliau Plant yn fframwaith egwyddorol ac ymarferol ar gyfer gweithio gyda phlant, wedi’i wreiddio yng Nghonfensiwn y Cenhedloedd Unedig ar Hawliau’r Plentyn (Comisiynydd Plant Cymru, 2017). Yn fanylach, mae’n golygu sicrhau bod CCUHP yn wreiddiol i brofiad plentyn o addysg, ac yn ganolog i gynllunio, addysgu, gwneud penderfyniadau, polisïau, ac ymarfer yn yr ysgol (Comisiynydd Plant Cymru, 2021). Pwysleisia hyn, bydd y polisi hwn yn effeithiol iawn i’r Tîm amlasiantaethol i ddilyn, oherwydd mae e’n ganllawiau defnyddiol gall y tîm gweithredu o fewn eu strategaethau cefnogi.

Ymhellach, dangoswyd yr ymchwil bod parchu barn a chynnwys y plentyn a’i theulu yn holl bwysig o fewn strategaeth amlasiantaethol. Felly, i fyfyrio ar hyn, deddfwriaeth gefnogol o hyn byddai’r Ddeddf Cydraddoldeb 2010. I gefnogi hyn, yn ôl Equality Human Rights Commission (2018), bwriad y ddeddf yw darparu fframwaith cyfreithiol sengl, modern â chyfraith syml, glir, i daclo anfantais a gwahaniaethu yn fwy effeithiol. Pwysleisia hyn, mai taclo problemau o anfantais a gwahaniaethau yw nod craidd y ddeddf hon, sef un o fwriadau craidd y strategaeth amlasiantaethol. Yn fanylach, y bwriad o sicrhau bod y plentyn anabl yn teimlo’n gynhwysol o fewn ei chymuned ysgol a chartref.  Yn yr un modd, deddfwriaeth arall bydd yn angenrheidiol gweithredu o fewn y strategaeth amlasiantaethol yw’r Ddeddf Plant 2004. Datgan Cyfraith Cymru (2016), y ddeddf hon sy'n ymwneud yn uniongyrchol neu'n anuniongyrchol â chyfrifoldebau asiantaethau i ddiogelu a hyrwyddo lles plant. Golyga hyn, trwy weithredu’r ddeddf hon, bydd y plentyn yn medru cwrdd â’i photensial llawn, a datblygu i fod yn ddinesydd gweithredol o fewn ei gymdeithas.

Yn dilyn hyn, deddf sy’n anelu at ddatblygu dinasyddion gweithredol o fewn eu cymdeithasau, yw’r Ddeddf Llesiant Cenedlaethau’r Dyfodol (Cymru) 2015. Yn fanylach, mae’r ddeddf yn ymwneud â gwella llesiant cymdeithasol, economaidd, amgylcheddol a diwylliannol Cymru (Llywodraeth Cymru, 2015). Yn ogystal, nodau arall y ddeddf yw i helpu’r cyrff cyhoeddus sydd wedi’u rhestru yn y Ddeddf, i feddwl am y tymor hir, gweithio’n well gyda phobl a chymunedau a chyda’i gilydd, ceisio atal problemau, a dilyn dull gweithredu cyson (Llywodraeth Cymru, 2015). I gefnogi hyn, dyma ddiagram o nodau llesiant y ddeddf:

(Llywodraeth Cymru, 2015).

Ymhellach, mae angen ar gefnogi’r gyfraith hon, oherwydd mae’n cefnogi cydweithio ac integreiddio, yn atal problemau, ac yn darparu buddion tymor hir. Ar ben hynny, datgan Wales: Sustainable Development Branch (2015), mae Cymru yn wynebu nifer o heriau nawr ac yn y dyfodol, megis newid hinsawdd, tlodi, anghyfartaledd iechyd, swyddi, a tyfiant. Pwysleisia bod angen i asiantaethau dilyn y gyfraith, i weithio ar y cyd i daclo’r heriau hyn.

Yn olaf, deddf allweddol bydd yn angenrheidiol i’r Tîm amlasiantaethol dilyn, yw’r Bil Anghenion Dysgu Ychwanegol a’r Tribiwnlys Addysg (Cymru) 2018. Y rheswm am hyn, yw oherwydd bydd y Bil yn cyflwyno'r termau 'anghenion dysgu ychwanegol' a 'darpariaeth ddysgu ychwanegol', a fydd yn disodli'r termau presennol sef 'anghenion addysgol arbennig' a 'darpariaeth addysgol arbennig. Roedd y Bil fod i gael ei weithredu o fis Medi 2020, ond bydd yn digwydd nawr o fis Medi 2021. Yn ôl yr Ysgrifennydd Addysg, Kirsty Williams (2018), bydd y Bil newydd hwn yn cyflwyno ymagwedd newydd - un radical - a fydd yn ysgogi gwelliannau, ac, a fydd yn codi safonau er mwyn sicrhau bod pob dysgwr yn cael y cymorth sydd ei angen arno, i gyflawni ei botensial llawn. I gefnogi hyn pellach, datgan athrawon mewn fidio gan Lywodraeth Cymru (2017), manteision y Bil yw gwell dealltwriaeth o’r plentyn, dull mwy holistaidd, a gwell cyfranogiad a rhannu gwybodaeth rhwng pawb, gan gynnwys unrhyw un yn gysylltiedig. 

I grynhoi, mae’r amrywiaeth o bolisïau a deddfwriaethau hyn, yn sicrhau mwy o ffocws ar gynllunio person canolog, gwell deilliannau, gweithio mewn partneriaeth rhwng asiantaethau lleol, a mwy o gyfranogiad plant a theuluoedd wrth wneud penderfyniadau. I gyfiawnhau, yn ôl ymchwil a chanfyddiadau, yr asiantaethau sy’n ymddangos i fod yn fwyaf addas i’r Tîm amlasiantaethol, ac angen y plentyn anabl sy’n cael ei ffocysu arno, yw:
· Athrawon arbenigol;
· Rhieni / golalwyr;
· Council for Disabled Children;
· TGP Cymru;
· Ymwelwyr iechyd;
· Whizz-Kidz.































6. Rolau a chyfrifoldebau 
I drafod yr asiantaethau dewisol ar gyfer y Tîm amlasiantaethol, bydd yr adran hon yn ystyried rolau a chyfrifoldebau’r gwahanol asiantaethau bydd yn gweithio efo'i gilydd fel rhan o’r tîm. Y pwrpas am hyn, yw oherwydd mae yna lawer o bwysigrwydd o ddeall rolau a chyfrifoldebau pawb o fewn unrhyw dîm gweithio, o ran rôl eich hun, ac eraill. Yn ôl The Department of Education (2004, dyfynnwyd yn Gillen, 2011): 

“To work successfully on a multi-agency basis you need to be clear about your own role and aware of the roles of other professionals; you need to be confident about your own standards and targets and respectful of those that apply to other services, actively seeking and respecting the knowledge and input others can make to delivering best outcomes for children and young people”.

Yn debyg i’r datgan hwnnw, cred Wickett (2016), bod dealltwriaeth dda o rolau a chyfrifoldebau yn bwysig, oherwydd mae'n gofyn am ddulliau da, wedi'u cynllunio'n strategol o weithio ochr yn ochr â'i gilydd, lle mae cyfathrebu da, nodau cyffredin, dealltwriaeth, ac arweinyddiaeth a gwaith tîm pwerus, yn hanfodol. Pwysleisia, bod e’n bwysig i’r dioddefwr a’i theulu i ddeall rolau a chyfrifoldebau’r aelodau’r Tîm amlasiantaethol, er mwyn iddynt ddeall nodau a chredoau'r gwahanol grwpiau cymorth.

I drafod yr asiantaethau yn fanylach, rolau'r athrawon arbenigol yn y maes meddygol, bydd i ddelio efo ardaloedd o gefndir meddygol y plentyn sydd ag anabledd corfforol. Ar ben hynny, er nad yw’n asiantaeth ffurfiol, bydd rôl gyda rhieni neu ofalwyr y plentyn i fod yn gefnogaeth gyson i’r unigolyn hefyd. Y rheswm dros ddewis yr asiantaethau hyn, yw oherwydd maent yn bobl hanfodol o gael llais y plentyn wedi’i glywed. Yn ogystal â, gwneud y plentyn yn ymwybodol bod ganddyn nhw ddewis o ran unrhyw beth sy’n effeithio arnyn nhw. Yn ôl Smull (dd, dyfynnwyd yn O’Brien a O’Brien, 2000), ‘choice is the most powerful word and the most abused word in the current lexicon of the disabilities services syste’. Awgryma hyn, nad yw ymarferwyr yn defnyddio’r term “dewis” yn gywir, wrth ddelio efo pobl sydd ag anableddau. Er enghraifft, cynnig opsiynau i’r dioddefwr, ond ddim yn wirioneddol yn rhoi rheolaeth iddo, dros ddewis beth yw’r opsiynau hwnnw cyn llaw. I gefnogi pwysigrwydd y term “dewis”, datgan Bembrey (2016):

‘Giving children choices teaches them how to make decisions, builds their self esteem, develops problem solving skills, independence and makes them feel more powerful and in control of their lives. It teaches them to take ownership of their choices, the value of sacrificing one thing for another and makes them feel that their point of view is valued’.

Pwysleisia, bydd rhoi dewisiadau i’r plentyn, yn sicrhau bod y Tîm amlasiantaethol yn cynllunio systemau cefnogi addas, sy’n adlewyrchu dymuniadau'r unigolyn.

Ymhellach, dwy asiantaeth arall sy’n debyg i’w gilydd, a fydd yn rhan o’r Tîm amlasiantaethol yw Council for Disabled Children, a TGP Cymru. Maent yn asiantaethau sy’n gweithio ar y cyd gyda pholisi, arfer, plant bregus, a theuluoedd yng Nghymru, er mwyn taclo problemau o anfantais neu wahardd o fewn cymuned. Er enghraifft, bod nhw’n profi anawsterau mynediad i wasanaethau priodol ym maes iechyd, addysg, neu ofal cymdeithasol. Yn ôl canllawiau'r Council for Disabled Children (dd), pwrpas yr asiantaeth hon yw darparu strategaethau holistig, sy’n newid meddylfryd, yn galluogi unigolion i gymryd rhan heb rwystrau, ac sy’n gweithio tuag at ddymuniadau’r plentyn. Yn debyg i hyn, pwrpas TGP Cymru, yw gweithio gyda phlant, pobl ifanc a theuluoedd, gan roi llais iddynt ddweud eu dweud yn eu dyfodol, a sicrhau bod eu hawliau'n cael eu cwrdd (TGP Cymru, 2002). I fyfyrio ar fwriadau’r ddwy asiantaeth, prif nodau nhw yw i ymbweru unigolion, a gwneud iddynt deimlo bod ganddyn nhw bwrpas. Ystyr ymbweru felly, yw’r broses lle mae unigolion sydd â diffyg pŵer, yn dod yn fwy pwerus (Booth, 2014). Ymhellach, bydd ymbweru y dioddefwyr yn gyfrifoldeb allweddol i’r Tîm amlasiantaethol, er mwyn iddynt ddatblygu teimlad o gael mwy o reolaeth dros eich bywyd ei hunain, a dysgu bod barn nhw yn bwysig. Gefnogwyd hyn gan Dalrymple a Burke (2001, dyfynnwyd yn Booth, 2014), pan datgan bod ymbweru yn medru herio anghyfartaledd, anghydraddoldeb, a gorthrwm, yn eich bywyd chi, a bywydau eraill. Yn ogystal, bydd ymbweru a chael persbectif grymuso, yn galluogi strategaethau i symud i ffwrdd o nodweddion y fodel feddygol, i’r fodel gymdeithasol.

Yn olaf, y ddwy asiantaeth arall bydd yn rhan o’r Tîm amlasiantaethol yw Ymwelwr iechyd, ac Whizz-Kidz. O ran yr ymwelwyr iechyd, rôl nhw bydd i ddarparu gwasanaethau hanfodol, hybu iechyd, atal afiechydon, a darparu gwasanaethau gofal iechyd i’r unigolion a’i theuluoedd, yn seiliedig ar y dull gofal iechyd sylfaenol (World Health Organization, 2021). Pwysleisia, cyfrifoldeb nhw bydd i sicrhau bod iechyd a lles y plentyn yn dda, ac i wirio bod ei anabledd ddim yn achosi anghysuron corfforol, nac problemau meddyliol.

Ar y llaw arall, o ran anabledd corfforol y plentyn, bydd cael yr asiantaeth Whizz-Kidz yn rhan o’r Tîm amlasiantaethol yn fuddiol iawn i’r plentyn. Y rheswm am hyn, yw oherwydd maent yn arbenigo mewn gweithio'n galed i drawsnewid bywydau defnyddwyr cadeiriau olwyn ledled y DU, gan eu cefnogi i ddod yn oedolion ifanc hyderus ac annibynnol (Whizz-Kidz, 2021). Felly, cyfrifoldeb nhw yn ogystal â’r ymwelwyr iechyd, bydd i hybu rheolaeth i’r unigolyn dros agweddau o’i bywyd, o ran beth sy’n gweithio da, a beth sydd angen gwella. Er enghraifft, bod y plentyn yn medru penderfynu os yw’r gweithgareddau ac adnoddau yn yr ysgol, yn gwneud i’r unigolyn sydd mewn cadair olwyn teimlo’n gyfartal ac yn gynhwysol neu beidio. Er hyn, mae’n bwysig cofio, dylai faint o reolaeth a beth fedrwn reoli fod yn unol gyda’n dymuniad, a’n capasiti (Smull, dd, dyfynnwyd yn O’Brien a O’Brien, 2000). Y rheswm am hyn, yw oherwydd bod dymuniadau pawb yn wahanol, felly, mae’n bwysig i asiantaethau ystyried y nifer o reolaeth y mai unigolyn eisiau, rhag gorlethu ef neu hi gyda chyfrifoldeb.

I gyfiawnhau, pwrpas y rolau a chyfrifoldebau penodol hyn, yw cefnogi iechyd a lles y plentyn, gan oresgyn anawsterau i gwrdd â’i anghenion a dyheadau. Ar ben hynny, i gael llais y plentyn wedi’i glywed, pan wneir penderfyniadau sy’n cael dylanwad uniongyrchol arnyn nhw.












7. Dull cynllunio person ganolog gyda beirniadaeth

Dengis tystiolaeth y portffolio cyn belled, bod angen i’r Tîm amlasiantaethol cofio mai’r plentyn sy’n cael y flaenoriaeth ac nid yr anabledd, gan fod ethos cynhwysol yn canolbwyntio ar y model cymdeithasol o anabledd, yn hytrach na’r model meddygol (Ryder, 2010, dyfynnwyd yn Siencyn, 2010, t. 193). Pwysleisia hyn, bod angen model o Gynllunio Person Canolog o fewn y strategaeth amlasiantaethol, er mwyn gweithredu hyn. Yn ogystal, dangoswyd ymchwil nid yw Cynllunio Person Canolog yn anwybyddu anabledd, ac felly, yn ddull hanfodol i’r strategaeth hwn, er budd y plentyn, ei theulu, a’r Tîm amlasiantaethol.

[bookmark: _GoBack]Yn fanylach, mae yna o amrywiaeth o fodelau person canolog i ystyried, megis Cynllunio Dyfodol Personol, MAPiau, PATHs, Cynllunio Ffordd o Fyw Hanfodol, Proffiliau Un Tudalen, neu, Adolygiadau Person Canolog. Yn ôl Kincaid (1996, dyfynnwyd yn Holburn a Vietze, 2002, t. 33), y nodweddion tebyg rhwng y modelau hyn, yw:
· Bod yn rhan o a chyfrannu i fywyd cymunedol;
· Datblygu a chadw perthnasau boddhaol;
· Datgan dewisiadau a gwneud dewisiadau mewn bywyd bob dydd;
· Cael cyfleoedd i gyflawni rolau a bercher, a byw gydag urddas;
· Parhau i ddatblygu galluoedd personol.

Er hyn, y model person canolog bydd yn cael ei gweithredu o fewn y strategaeth amlasiantaethol, yw’r model Gynllunio Dyfodol Personol. Datgan Mount (1992, dyfynnwyd yn Sanderson, 2015), ‘The personal futures planning process suggests a series of tasks, and provides a set of tools to help us begin the process with people to uncover their capacities, to discover opportunities in the local community, and to invent new service responses that help more than get in the way’. Golyga hyn, bwriad y proses gynllunio hwn yw dod i adnabod y person a beth mae ei bywyd fel nawr, i ddatblygu syniadau am yr hyn yr hoffent yn y dyfodol. Yn fanylach, yn broses o gynllunio camau i gymryd tuag at y dymuniadau hyn, gan gynnwys pa adnoddau sydd ar gael o fewn y gymuned i alluogi newid i ddigwydd. I gefnogi hyn, dyma enghraifft o Gynllun Dyfodol Personol plentyn o’r enw Joyce gan Sanderson (2015):

[image: ][image: ]
(Sanderson, 2015).

Dengis yr enghraifft hon, bod ystod o fuddiannau i’r model hwn, megis bod y diagram yn glir ac yn gryno, ac yn ganlyniad, yn rhwydd dehongli. Yn ogystal, mae’r model yn broses cyflym o ddeall yr unigolyn a’i ddymuniadau, sy’n fuddiol i’r Tîm amlasiantaethol ac i bawb sy’n cymryd rhan.

Er hyn, mae yna rhai heriau gall codi trwy ddefnyddio’r model hon, er enghraifft, rhaid ystyried nid yw’n bosib cwrdd â phob dymuniad yr unigolyn. Ar ben hynny, gall rhai unigolion gweld hi’n anodd rhannu ei barn a dymuniadau, oherwydd problemau cymdeithasol, neu ddiffyg hyder. Yn ôl Holburn a Vietze (2002), beirniadaeth yn erbyn y model hwn yw ddiffyg rheoli blaenoriaethau sydd yn gwrthdaro, megis, bod blaenoriaethau yn aml yn adlewyrchu cydymffurfiad gyda safonau rheoledig, yn hytrach na dymuniadau unigolion. Datgan hefyd, bod y model yn ddiffyg cyfleoedd am gefnogaeth hyblyg a gydag ariannu sefydlog, sydd yn rhoi’r dull plentyn canolog dan anfantais.

Ar y llaw arall, dewiswyd y model Cynllunio Dyfodol Personol ar gyfer dull plentyn canolog y strategaeth amlasiantaethol, oherwydd dengis ymchwil bod rhai o’r strategaethau eraill ddim mor addas i angen y plentyn sy’n cael ei targedi. I gefnogi hyn, yn ôl Sanderson (2015):

Defnyddir MAPiau yn nodweddiadol mewn cyfarfod sy'n para 2-3 awr gyda'r person a'r rhai sy'n agos atynt. Gellir ei ddefnyddio ar lefel un i un hefyd. Os caiff ei ddefnyddio mewn cyfarfod mae'n hanfodol bod dau hwylusydd, un i arwain y broses a'r ail i gofnodi'n graffig. Mae wyth cam i'r broses MAPiau.

Awgryma hyn, bod MAPiau yn broses hir sy’n cymryd llawer o amser, a gall hyn fod yn ddull rhy cymhleth i’r unigolyn. Yn ogystal i hyn, dangoswyd ymchwil nad oedd PATHs yn addas chwaith ar gyfer y strategaeth amlasiantaethol. Y rheswm am hyn, yw oherwydd mae staff gofal yn aml yn darparu cryn dipyn o gefnogaeth ac yn gweithredu rhannau helaeth o gynlluniau, yn ganlyniad, gwelir rhwystrau pan fo diffyg staff (Holburn a Vietze, 2002).

O ran datblygu dull person canolog, mae yna elfennau allweddol i wneud hyn. Gefnogwyd hyn gan Duffy a Sanderson (2004), datgan:

‘.. managers have an important balancing act to play. On the one hand managers must not dominate the process of person centred planning. They must not just enable people to do their own planning, with their own support, they must also positively encourage people to develop those skills and to rely less on care Management’.

Pwysleisia hyn, bydd angen i’r Tîm amlasiantaethol sicrhau bod rheolaeth gyfartal dros Gynllunio Dyfodol Personol plentyn, i alluogi’r unigolyn i ddatblygu sgiliau allweddol, a dod yn annibynnol. I gefnogi hyn, enghraifft arfer dda gan Estyn (2020), yw Ysgol X, dywed Cynllunio sy’n Canolbwyntio ar yr Unigolyn sydd wrth wraidd adolygu cynnydd disgyblion yn Ysgol X. Nodwyd hefyd, mae’r model hwn wedi trawsnewid eu proses adolygu ar gyfer dysgwyr, ac mae’n cynnwys gwybodaeth gan y disgyblion, y rhieni ac ystod o bartneriaid. Yn hanfodol, mae’r dull hwn wedi gwella perfformiad disgyblion (Estyn, 2020). Yn ganlyniad, mae’r dull ysgol gyfan o gynllunio hyn sy’n canolbwyntio ar unigolion, wedi gwella dealltwriaeth yr ysgol o’r disgyblion, yn ogystal â’i anghenion a hawliau.

I grynhoi’r adran hon, mae’n amlwg bod pwysigrwydd i fodelau gynllunio plentyn canolog, ac yn hanfodol bod y Tîm amlasiantaethol yn defnyddio egwyddorion cynllunio person canolog. Y rheswm am hyn, yw oherwydd mae'n caniatáu i'r plentyn ddatblygu'n hyderus ac yn annibynnol, ac yn rhoi sylw i ddatblygiad cyfannol y plentyn. Yn ogystal, bydd gwrando ar blant yn eu dysgu bod eu syniadau'n cael eu gwerthfawrogi, ac mewn effaith, gall cyfrannu at hunan-barch fel y gall y plentyn deimlo'n gyfforddus â phwy ydyn nhw.










































8. Casgliadau
Dengis tystiolaeth a chanfyddiadau’r portffolio, bod yna amrywiaeth o resymau dros bwysigrwydd gweithio’n amlasiantaethol a chynllunio person canolog. Er mwyn dod i gasgliad, prif fwriadau gweithio’n amlasiantaethol yw gwella gwasanaethau, i hybu gwerthoedd da, i adnabod ac ymyrryd yn gynnar, ac i ddarparu cefnogaeth well i blant, pobl ifanc, a theuluoedd. Yn ogystal, i wella ac archwilio gweithio ar y cyd, i hyrwyddo cynhwysiant cymdeithasol, ac i nodi a diwallu anghenion y grŵp targed.  Yn gytûn â hyn, datgan Atkinson et al (2002), pwrpas gweithio’n amlasiantaethol yw cynnig gwasanaeth mwy effeithiol a chynhwysfawr, ac i gwrdd ag anghenion grŵp penodol. Pwysleisia’r datganiadau hyn pwysigrwydd gweithio’n amlasiantaethol, o ran mae’n cynnig persbectif neu ffocws ehangach i ymarfer gwaith, er mwyn cwrdd ag anghenion y plentyn (Social Care Institute for Excellence, 2010). Yn ogystal, yn sicrhau system cefnogaeth well a mwy effeithiol i rieni’r plentyn, yn ogystal â’r plentyn ei hun. Ar ben hynny, dangoswyd yr ymchwil bod llawer o bwysigrwydd i gynllunio person canolog o fewn strategaeth amlasiantaethol, er budd y plentyn, ei rhieni neu warchodwyr, a’r gwasanaeth. Y rheswm am hyn, yw oherwydd mae’n gwerthfawrogi ymreolaeth, parch, perthnasoedd, cynhwysiant, ansawdd bywyd, a hunan benderfyniad i bobl ag anableddau (Hughes, 2013, t. 9). Yn yr un modd, bydd e’n hanfodol i’r gwasanaeth defnyddio a gweithredu Model Arnstein o gyfranogiad, i adlewyrchu gwerthoedd da yr asiantaethau, ac i gynnwys y plentyn mwy’n effeithiol yn y proses.

I grynhoi felly, wrth gael y Tîm amlasiantaethol i ddefnyddio’r dull Cynllunio Dyfodol Person ar y plentyn sydd ag anabledd corfforol a gorfod bod mewn cadair olwyn yn barhaol, dylai hyn goresgyn yr her o deimlo’n ynysig ac unig o fewn ei chymdeithasau. Wnaiff hyn cael ei gweithredu, trwy gael llais y plentyn wedi’i glywed, a gwneud cynlluniau i gael mwy o weithgareddau chwaraeon o fewn yr ysgol, sy’n cynnwys defnyddio cadair olwyn. Awgryma hyn, bydd y strategaeth yma o fewn yr ysgol, yn symboleiddio i bawb, pwysigrwydd gwerthfawrogi a pharchu plant a’u hanghenion, a’r angen i gwrdd â’u hawliau dynol.

